CELEX: 52014JC0016
Language: hu
Date: 2014-04-14
Title: Együttes javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

|
			
		
		
		52014JC0016
		
			Együttes javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról /* JOIN/2014/016 final - 2014/0127 (NLE) */
			
				
		
		
			
			   	INDOKOLÁS
(1)                   
A 2011. február 28-i 2011/137/KKBP határozatban
előírt intézkedések hatályba léptetése érdekében a Tanács 2011. március 2-án
elfogadta a líbiai helyzetre tekintettel korlátozó intézkedések meghozataláról
szóló 204/2011/EU rendeletet.
(2)                   
Az Egyesült Nemzetek Biztonsági Tanácsa 2014.
március 29-én elfogadta a 2146 (2014) sz. határozatát, amely megtiltja a
valamely tagállam joghatósága alá eső, az 1970 (2011) sz. ENSZ
BT-határozat alapján létrehozott bizottság által megjelölt hajók (a
továbbiakban: megjelölt hajók) számára a líbiai kormány rendelkezése nélkül
szállított nyersolaj berakodását, szállítását vagy kirakodását.
(3)                   
A 2146 (2014) sz. határozat arra is felhívta a
tagállamokat, hogy akadályozzák meg a megjelölt hajók kikötőkbe való
megérkezését, és megtiltotta a megjelölt hajók üzemanyaggal
való ellátását, ellátmányozását és más módon való kiszolgálását, kivéve, ha a
szolgáltatásnyújtás humanitárius okokból szükséges, vagy a hajó visszatér
Líbiába.
(4)                   
A 2146 (2014) sz. BT-határozat ezen túlmenően
úgy rendelkezett, hogy valamennyi tagállamnak intézkedéseket kell hoznia a
megjelölt hajókon szállított, Líbiából származó nyersolajjal kapcsolatos pénzügyi
tranzakciók megtiltására.
(5)                   
2014. április X-én a 2014/XX/KKBP tanácsi határozat
módosította a líbiai helyzetre tekintettel hozott korlátozó
intézkedésekről szóló, 2011. február 28-i 2011/137/KKBP tanácsi
határozatot[1]
az említett intézkedések hatályba léptetése érdekében.
(6)                   
Az Unió külügyi és biztonságpolitikai
főképviselője és az Európai Bizottság javaslatot tesz a 204/2011/EU
rendelet ennek megfelelő módosítására.
2014/0127 (NLE)
Együttes javaslat
A TANÁCS RENDELETE
a líbiai helyzetre tekintettel korlátozó
intézkedések meghozataláról szóló 204/2011/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel a líbiai helyzetre tekintettel
hozott korlátozó intézkedésekről szóló, 2011. február 28-i 2011/137/KKBP
tanácsi határozatra[2],
tekintettel az Európai Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       A líbiai helyzetre
tekintettel korlátozó intézkedések meghozataláról szóló, 2011. március 2-i 204/2011/EU
tanácsi rendelet[3]
hatályba lépteti a 2011/137/KKBP határozatban foglalt intézkedéseket.
(2)       Az Egyesült Nemzetek
Biztonsági Tanácsa 2014. március 29-én elfogadta a 2146 (2014) sz. határozatát,
amely megtiltja a valamely tagállam joghatósága alá eső, a
szankcióbizottság által megjelölt hajók (a továbbiakban: megjelölt hajók)
számára a líbiai kormány rendelkezése nélkül szállított nyersolaj berakodását,
szállítását vagy kirakodását.
(3)       A 2146 (2014) sz. ENSZ
BT-határozat intézkedéseket igényelt a megjelölt hajók kikötőkbe való
megérkezésének, továbbá üzemanyaggal való ellátásuknak, ellátmányozásuknak és
más módon való kiszolgálásuknak a megakadályozására.
(4)       A 2146 (2014) sz. ENSZ
BT-határozat ezen túlmenően megtiltja a megjelölt hajókon szállított,
Líbiából származó nyersolajjal kapcsolatos pénzügyi tranzakciókat.
(5)       A kellő gyorsaság
érdekében a Bizottságot fel kell hatalmazni, hogy az ENSZ Biztonsági
Tanácsától, illetve a szankcióbizottságtól kapott értesítések vagy információ
alapján módosítsa azon megjelölt hajók listáját, amelyekre ezek az intézkedések
vonatkoznak.
(6)       2014. április X-én a 2014/XX/KKBP
határozat módosította a 2011/137/KKBP tanácsi határozatot az említett
intézkedések hatályba léptetése érdekében.
(7)       A 204/2011/EU rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 204/2011/EU rendelet a következőképpen
módosul:
1.           Az 1. cikk a következő h) és i)
ponttal egészül ki:
„h)    »megjelölt hajók«: a 2146 (2014) sz. ENSZ
BT-határozat 11. pontjában említett szankcióbizottság által megjelölt, e
rendelet V. mellékletében felsorolt hajók;
i)       »a líbiai kormány kapcsolattartó
pontja«: a 2146 (2014) sz. ENSZ BT-határozat 3. pontjának megfelelően a
szankcióbizottság felé megküldött értesítés szerint a líbiai kormány által
kijelölt kapcsolattartó pont.”
2.         A szöveg a következő 10b.
cikkel egészül ki:
„10b. cikk
(1)          Tilos a valamely tagállam
joghatósága alá eső megjelölt hajókon szállított, Líbiából származó
nyersolaj berakodása, szállítása vagy kirakodása, kivéve, ha a líbiai kormány
kapcsolattartó pontjával folytatott megbeszélést követően a tagállam
illetékes hatósága azt engedélyezi.
(2)          Tilos a megjelölt hajóknak az Unió
területén lévő kikötőkben való fogadása vagy oda bejutás biztosítása
számukra.
(3)          A (2) bekezdés által előírt
intézkedés nem alkalmazandó, amennyiben az Unió területén lévő
kikötőbe való bejutás vizsgálat céljából vagy veszélyhelyzet esetén
szükséges, illetve ha a hajó visszatér Líbiába.
(4)          Tilos a
tagállamok állampolgárai által vagy a tagállamok területén a megjelölt hajók
üzemanyaggal való ellátása, ellátmányozása és más módon való ellátása, ideértve
üzemanyag vagy más ellátás biztosítását.
(5)          A IV.
mellékletben szereplő tagállami illetékes hatóságok a (4) bekezdésben
szereplő intézkedés alól mentességet engedélyezhetnek, ha humanitárius
vagy biztonsági célokból szükséges, illetve ha a hajó visszatér Líbiába. Minden
ilyen engedélyezésről írásban értesíteni kell a szankcióbizottságot és a
Bizottságot.
(6)          Tilos
minden, a megjelölt hajókon szállított nyersolajjal kapcsolatos pénzügyi
tranzakció, ideértve a nyersolaj eladását, a nyersolaj szállításával
kapcsolatos biztosítás megkötését, a nyersolaj hitelként való felhasználását,
vagy a szállításért felelős társaságtól kikötői díj elfogadását.”
3.         A 15. cikk helyébe a következő
szöveg lép:
„15. cikk
A Bizottság felhatalmazást kap az alábbiakra:
a)           a IV. melléklet módosítására a
tagállamok által nyújtott információk alapján;
b)           az V. melléklet módosítására vagy az
Egyesült Nemzetek Biztonsági Tanácsa, vagy a szankcióbizottság által tett
megállapítások alapján.”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
                                                                       a
Tanács részéről
                                                                       az
elnök
[1]               HL L 58., 2011.3.3., 1. o.
[2]               HL L 58., 2011.3.3., 1. o.
[3]               HL L 58., 2011.3.3., 1. o.